CELEX: 62018TN0591
Language: da
Date: 2018-10-02 00:00:00
Title: Sag T-591/18: Sag anlagt den 2. oktober 2018 — ZD mod Parlamentet

26.11.2018   
            
            
               DA
            
            
               Den Europæiske Unions Tidende
            
            
               C 427/97
            
         
      Sag anlagt den 2. oktober 2018 — ZD mod Parlamentet
      (Sag T-591/18)
      (2018/C 427/128)
      Processprog: fransk
      
         Parter
      
      
         Sagsøger: ZD (ved advokat S. Pappas)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Annullation af afgørelsen om at suspendere sagsøgeren.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført fire anbringender.
      
                  1.
               
               
                  Første anbringende om tilsidesættelse af retten til forsvar og af princippet om god administration, for så vidt som administrationen ikke har hørt hende inden afgørelsen blev truffet, selv om det havde været muligt at foretage en afhøring uden at skade undersøgelsen eller tjenestens interesser.
               
            
                  2.
               
               
                  Andet anbringende om tilsidesættelse af begrundelsespligten, for så vidt som den beskyldning om grov misligholdelse, som den anfægtede afgørelse hviler på, er lakonisk, vag og hverken begrundet eller understøttet af præcise elementer, som viser, at der foreligger en tilstrækkelig mistanke, som ville kunne føre til den konklusion, at sagsøgeren har tilsidesat hendes vedtægtsmæssige forpligtelser.
               
            
                  3.
               
               
                  Tredje anbringende om tilsidesættelse af proportionalitetsprincippet, idet administrationen kunne have vedtaget mindre strenge foranstaltninger og samtidig sikret undersøgelsens behov.
               
            
                  4.
               
               
                  Fjerde anbringende om tilsidesættelse af omsorgspligten, dels fordi administrationen ikke har foretaget en afvejning af sagsøgerens interesser og tjenestens interesser, og navnlig den omstændighed, at sagsøgeren har arbejdet i mere end femten år i Parlamentet, har et udmærket forhold til sine overordnede og har meget fine bedømmelsesrapporter, dels fordi denne afgørelse, som hurtigt blev omtalt i medierne, krænker hendes person og omdømme.